**Eu fluturele**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu, fluture, ce caut printre stele?

De ce m-ai înălţat Preabunule aici?

Mi-ai dăruit aripile eterne

aşa devreme.

Nouă, la mămici,

s-ar cuveni să ne zideşti din piatră

corole trainice.

În noi sălăşluieşte-adânc fior.

Vezi?

Zborul sufletului meu spre îngeri

a presărat în urma-i munţi de dor

pe care curg izvoare reci de lacrimi.

Acum, că m-ai adus aşa curând

de-a drepta Ta,

te rog, pios,

îmi lasă urma

să dăinuiescă-n lume prin cuvânt.

Pios omagiu celei care a fost femeie, mamă, scriitoare, poetă…om iubitor de frumos, Mihaela Raşcu.